google/wiki40b huggingface dataset:
Miriam Leslie

Biografi

Hun har beskrevet sin egen barndom som «as starved and pinched as far as love and merriment go» Leslie var etterkommer av en edel hugenottfamilie. Etter en tur til Frankrike i 1901 tok hun tittelen Baronesse de Bazus. Hun vokste tilsynelatende opp i New York City og snakket nesten flytende fransk, spansk og italiensk. 
Hun var gift fire ganger. Hennes første ekteskap inngått 25. mars 1854 med David Charles Peacock. Det ekteskapet ble annullert to år senere, og hun giftet seg med sin andre ektemann, antropologen Ephraim Squier. Da redaktøren av Frank Leslie's Lady's Magazine hadde blitt syk, sannsynligvis i slutten av 1860-årene, tok hun frivillig på seg å fylle stillingen mens den syke redaktøren ikke fikk lønn. Redaktøren døde og hun tok stillingen permanent, Den 18. november 1871 viste bladet at det var «Redigert  av Miriam F. Squier.»
Hun skilte seg fra Ephraim Squier 31. mai 1873 og giftet seg med magasinutgiveren Frank Leslie. Under sin bryllupsreise møtte paret poet og forfatter Joaquin Miller. Den nye fru Leslie og Miller begynte en affære og hovedpersonen i hans bok The One Fair Woman ble modellert etter henne. Leslies sommerhjem lå i Saratoga Springs, New York hvor de underholdt mange av tidens kjente og hun var en ledende skikkelse i samfunnet. I 1877 tok de en flott togtur med et stort følge fra New York til San Francisco. Hun skrev sine erindringer fra denne turen i boken From Gotham til Golden Gate. Utgiftene for denne turen og depresjonen etterlot Leslie's forretningsvirksomhet i dårlig forfatning og med stor gjeld.
Da Frank Leslie døde i 1880 beløp gjelden seg til 300 000 dollar og hans testamente ble omstridt. Miriam Leslie overtok virksomheten og fikk den lønnsom. Hun gikk så langt som å få sitt navn skiftet ut med Frank Leslies i juni 1881. Senere foretok hun en omorganisering av virksomheten, og ble dens president. Opplaget av Popular Monthly økte med 200 000 eksemplarer på fire måneder under hennes ledelse.
Mens hun var i utlandet i 1891 giftet hun seg med Willie Wilde, en eldre bror av Oscar Wilde, men to år senere ble hun skilt fra ham. I 1902 solgte hun ut alle sine interesser i magasinet.
I sitt testamente bestemte hun at Carrie Chapman Catt skulle forvalte det meste av hennes formue til Kampanjen for kvinners stemmerett, men slektningene omstridte hennes testamente. 
Hun ble gravlagt i Woodlawn Cemetery i Bronx.
14/88

14/88 er et uttrykk som blir brukt av nynazister. 14 refererer til 14 Words («We must secure the existence of our people and a future for white children»), som er et slagord skrevet av nynazisten David Lane, og 88 er bokstav nr. 8 (H) i alfabetet to ganger, som er en forkorting for Heil Hitler.
Andre tilsvarende forkortinger er 18 (AH) for Adolf Hitler og 28 (BH) for Blood & Honour.
Challenger-touren 2018

Challenger-touren 2018 ble avholdt fra januar til november 2018 og var den nest høyeste tennistouren for menn i 2018.
Obra kraftverk

Obra kraftverk er et kullkraftverk i distriktet Sonebhadra 125 km fra Varanasi i delstaten Uttar Pradesh i India. Det har en installert produksjonskapasitet på 1442 MW fordelt på 13 blokker/turbiner over i alt fire utbyggingstrinn, opprinnelig fra 1958. Brenselstypen er kull. Operatør er Uttar Pradesh Rajya Vidyut Utpadan Nigam Ltd. (UPRVUNL).
Årlig produksjon i 2006-07 var totalt 4,646 TWh, og utslippene av CO2 var 6,7650 mill tonn.
Kong Henrik V

Kong Henrik V (engelsk The Chronicle History of Henry the Fifth), antakelig skrevet i 1599 er et historisk skuespill av William Shakespeare som dramatiserer regimet til kong Henrik V av England (konge i årene 1413–1422), og fokuserer særlig på hendelsene umiddelbart før og etter slaget ved Agincourt i 1415 under hundreårskrigen

Kilder

Shakespeares hovedkilde for Kong Henrik V, som for de fleste av hans historiske verker, var Chronicles av Raphael Holinshed. Han brukte den andre utgaven fra 1587 som har en terminus ad quem for stykket. Han kan også ha brukt Edward Halls The Union of the Two Illustrious Families of Lancaster and York og forslere har framsatt teorier om at Shakespeare var kjent med Samuel Daniel dikt om rosekrigene.

Dato og tekst

Stykket eksisterte i 1600 ettersom det ble registret 14. august 1600 i registeret til Worshipful Company of Stationers and Newspaper Makers og slik registret med Shakespeares opphavsrett.
Det ble første gang trykket og utgitt i Første folio mot slutten av i 1600.

Filmatiseringer

Stykket er filmatisert to ganger, første gang kom filmen under andre verdenskrig i forkant av Invasjonen i Nordmandie i 1944. Denne ble regissert av Laurence Olivier og med ham selv i tittelrollen. Denne filmen kan betraktes som et patriotisk bidrag til krigsmoralen under krigen.
Andre filmatisering kom i 1989, med Kenneth Branagh som regissør og i tittelrollen. Denne filmen gir et mer realistisk bilde av situasjonen under slaget ved Agincourt.
Minoru Takenaka

Karriere

Minoru Takenaka startet sin profesjonelle karriere i FK Atlantas i 2000. Han har også spilt for Yokohama FC og FC Machida Zelvia.
Junko Ozawa

Landslaget

Junko Ozawa spilte 21 landskamper for Japans kvinnelandslag. Hun ble tatt ut i Japans tropp til VM i fotball 1995 og Sommer-OL 1996.
Massegrav

En massegrav er en grav som inneholder flere antall lik, hvor både identiteten kan være kjent eller ukjent før begravelsen. FN definerer en massegrav som et gravsted med tre eller flere ofre for en henrettelse.
Stuping under samveldelekene 1978

Stuping under de britiske samveldeleker 1978.  Stuping var en av flere sporter under de ellevte samveldelekene som ble arrangert i Edmonton i Canada i perioden 3. til 12. august 1978. Det var ellevte gangen som stuping var med på programmet i Samveldelekene. I lekene i 1978 ble det konkurrert i fire øvelser i stuping, 3 meter sviktstup og 10 meter tårnstup for både kvinner og menn. Canada ble beste nasjon med to gullmedaljer foran England som også vant to gull.
Sykepleieprosessen

Sykepleieprosessen er en mellommenneskelig og problemløsende prosess som første gang ble beskrevet i 1952 av Hildegard Peplau i USA. I Norge ble begrepet kjent på midten av 1960-tallet gjennom en artikkel i tidsskriftet Sykepleien. Prosessen tar bl.a. sikte på å sette individ istedenfor diagnose i fokus for sykepleierens handlinger.
Et annet fokus i sykepleieprosessen er samhandling, dvs. at det det som skal gjøres tar utgangspunkt i relasjonen mellom sykepleier og pasient – et likeverdig en-til-en-forhold – og kvaliteten på dette forholdet.
Smugglarkungen

Handling

Det råder spritrasjonering i Sverige. I Norge er spriten helt forbudt, men i Danmark er alt fritt. Dette gjør at den organiserte smuglingen er omfattende. Vi får følge fiskerne som tjener enormt på smuglingen og svenske Tullverkets forsøk på å stoppe virksomheten.

Om filmen

Filmen ble spilt inn i 1984 i Marstrand og Mollösund. Den hadde premiere 8. februar 1985.
PNdB

PNdB (forkortelse for engelske Perceived Noise desibel) er en betegnelse til tall som gir styrken på på «følt støy». Støystyrke kan ikke måles direkte i PNdB, men målingene av den fysiske støyen, gitt i desibel (dB), blir korrigert så tallet passer bedre med den subjektive oppfatningen.
Stensgård & Midtliens kvartett

Stensgård & Midtliens kvartett ble starta i 1978 i Lillehammer/Gausdal. Stensgård & Midtlien ble to ganger norgesmester for gamaldans-orkester.
Kvartetten består av Stein Stensgård, Bjørn Midtlien, Øysten Veisten og Terje Lund.
Takeshi Ono

Japans herrelandslag

Takeshi Ono spilte 3 landskamper for Japans herrelandslag.
Telendos

Beskrivelse

Øya er 3,8 km lang og 1,6 km bred og er bortimot delvis rundt i formen og består av et bratt fjell med flat topp hvor dens fjellsider går rett ned i havet. Det eneste flate landområdet er på sørenden av øya og hvor dens bosetning er lokalisert. Det er ingen biler på øya og i henhold til folketellingen for 2001 var det 54 innbyggere. Telendos var tidligere en del av Kalymnos, men ble adskilt ved en rekke jordskjelv på 500-tallet e.Kr. I de ubebodde øyene Epano og Agia Kyriaki ligger rundt 1,4 km mot sørvest.

Navnet

Opprinnelsen til navnet Telendos er nå ansett for å være før-gresk. Reisende og geografer fra tidlig middelalder kalte øya for Agalia eller Klarus. Den florentinske munken og reisende Cristoforo Buondelmonti henvist til øya i 1420 under navnet Telendos og beskriver den som ubebodd. På et gresk portolankart fra begynnelsen av 1500-tallet er også dette navnet. Den italienske geografen Francesco Piacenza henviste til dette navnet i 1688 og nevnte at den var ubebodd med en furuskog. Den greske forfatteren Rigas Feraios på andre halvdel av 1700-tallet kalte derimot øya for Klaros (Κλάρος).

Historie

Historien til Telendos er nært knyttet til Kalymnos. Siden år 554 e.Kr. ble øya atskilt fra den større naboøya etter en rekke jordskjelv.
Arkeologiske undersøkelser på begynnelsen av 2000-tallet har gitt spor fra byen fra hellenistisk tid og fram til jordskjelvet i bysantinsk tid. Ruiner av et teater er fra kristen tid, og levninger av fem tidligkristne basilikaer fra mellom 400- og 600-tallet viser til et betydelig kristent senter.
På midten av 600-tallet i den bysantinske perioden ble byen fraflyttet og opprettet på nytt rundt 3 km unna på en befestet sted i 300 meters høyde, noe som vitner om trusler fra invasjoner og angrep fra pirater. Den gamle landsbyen ved sjøen ble etablert en gang på 1000-tallet, men ble langsomt avbefolket. De gjenværende på den østlige siden drev på 1900-tallet med fiske og dykking etter svamper.
I dag på 2000-tallet er livsgrunnlaget hovedsakelig litt jordbruk og fiske i liten skala. Den viktigste inntektskilden er enkel turisme. Det er 200 gjestesenger på øya. Siden 2007 er det opprettet flere klatreruter i fjellet. Det er liten barneskole på øya.
Rispur og rølp

Rispur og rølp er et musikkalbum med E-76, utgitt i 1996.
Gyaritini

Utseende

Nokså små (sjelden over 10 millimeter), brunspraglete trebukker. Antennene er omtrent så lange som kroppen, ofte med lange hår.

Utbredelse

Gruppen er utbredt i Sørøst-Asia og Australia.
Gonerilia

Utseende

Middelsstore stjertvinger med en forholdsvis lang, tynn stjert på bakvingen. Oversiden er gyllenbrun med mørke vingespisser, undersiden er brun med to hvite tverrstreker.

Utbredelse

Artene er utbredt i Tibet, Sichuan og Yunnan.
Rivalen

Handling

Filmen handler om en enslig far og hans sønn. En selskapslek på sønnens 21-årsdag utvikler seg til det endelige oppgjøret mellom de to.
Australian Army

Australian Army er Australias hær. Sammen med Royal Australian Air Force og Royal Australian Navy utgjør den det australske forsvaret (Australian Defence Force). Per 2011 besto hæren av 30 235 profesjonelle soldater. Hæren har vært involvert i flere større kriger og fredsbevarene operasjoner siden boerkrigen, blant annet første- og andre verdenskrig, Koreakrigen og Vietnamkrigen.

Historie

Hæren ble grunnlagt da de britiske koloniene i Australia ble samlet til en føderasjon. Frem til 1947 var den stående hæren (Regular Army) svært liten. Flesteparten av soldatene var del av Citizen Military Force som var en reservestyrke. Under verdenskrigene tjenestegjorde hæren som del av Australian Imperial Force for tjeneste utenfor Australia.
Hjulklamp

En hjulklamp er en mekanisk innretning som har til formål å hindre flytting av parkerte kjøretøyer. Innretningen har form av en klamp om hjulet på kjøretøyet og forhindrer at hjulet selv, og følgelig også kjøretøyet, kan bevege seg.
Anvendelsesområdet for hjulklamper er håndhevelse av plikter og overtredelsesreaksjoner – eksempelvis forsikringspålegg og parkeringsbøter – gjennom tilbakehold av kjøretøyet inntil forpliktelser er møtt eller gebyrer er betalt.
Hjulklampen ble funnet opp i Denver i 1944 og patentert i 1958 av Frank Marugg.
Stabssersjant

Historikk i Norge

Stabssersjant fantes tidligere i Hæren og Luftforsvaret. Det var den høyeste sersjantgrad i Norge såvel som den høyeste underoffisersgrad. Den befant seg altså mellom oversersjant og offisersgraden fenrik. En stabsersjant var som regel en sersjant, ofte med teknisk bakgrunn, med mange års tjenestetid. Distinksjonen var tre vinkler med en vannrett stripe og krone over, og tilsvarte flaggkvartermester i Sjøforsvaret.
Gradene oversersjant og stabssersjant opphørte 1. juli 1975 og befalet fikk henholdsvis offisersgradene fenrik og løytnant. Hærordningen av 1. januar 1977 gjorde at de eldste av de gamle stabssersjantene fikk kapteins grad.

Militærordningen fra 1. januar 2016

Stabssersjant blir gjeninnført i Norge på OR-7 nivå i Hæren, Luftforsvaret og Heimevernet i forbindelse med innføringen av den nye ordningen for militært tilsatte   Det vil da være 41 år etter at den sist ble avviklet.
Villiersocerus

Levevis

Larvene lever i død ved, mest av løvtrær.

Utbredelse

Arten er beskrevet fra Liberia.
Minnekonsert Marius Bodin Larsen

Minnekonsert Marius Bodin Larsen er et norsk musikkalbum med diverse artister.
Albumet ble utgitt 29. mai 2007 i anledningen en minnekonsert som ble holdt på Blå i Oslo for lydtekniker, bassist og musikkprodusent Marius Bodin Larsen, og delt ut gratis til publikum. Artistene på albumet har alle vært knyttet til Larsen på en eller annen måte, via hans arbeid inne musikkbransjen. Albumdesignet er av Harald Solberg. Larsen deltar selv på spor 2 med bandet Intellecto som han var bassist i.
Trondheim Calling

Trondheim Calling er en musikkfestival og musikkonferanse som arrangeres årlig i Trondheim i månedskiftet januar/februar. Trondheim Calling ble startet for å fremme midtnorsk musikkultur og musikkbyen Trondheim. Den er Midt-Norges første regionale musikkonferanse og har gjennom fem år utviklet seg til å bli en av de største musikkonferansene i Norge. Som de fleste andre musikkonferanser verden rundt, er arrangementet delt opp i én konferansedel på dagtid, og en konsertdel på kveldstid.
Festivalen ble arrangert for første gang i 2011, og de tre første årene holdt festivalen hus på Byscenen-kvartalet med fem scener i drift, og med en kapasitet på 1 100 besøkende pr dag. I 2014 flyttet festivalen til Solsiden og doblet både antall scener, antall artister og publikumskapasiteten. Festivalen har vært utsolgt fem år på rad, med henholdsvis 2 500 besøkende i 2013, 5 000 besøkende i 2014 og 5 500 besøkende i 2015.
Festivalen har hovedfokus på nye og unge artister som er på vei opp av undergrunnen i sjangre som pop, rock, indie, elektronika, hiphop, punk, metal og hardcore. Konsertprogrammet består av 15 demoartister fra Midt-Norge plukket ut av en musikkfaglig og uavhengig jury, i tillegg til 35–50 lovende og aktuelle artister fra hele Norge.
Kristiansand Dyrepark

Etablering

Willy Tjomsaas tok initiativet til å danne parken. I 1965 ble Edvard Moseid ansatt i selskapet Kristiansand Dyrepark, og det var han som startet utbyggingen. Dørene åpnet offisielt 26. juni 1966. På 1970-tallet ble parken kjent som verdens største eksportør av kameler.

Sjimpansen Julius

De første sjimpansene ble født i hemmelighet; Julius, som ble den mest kjente av Dyreparkens dyr, ble født den 26. desember 1979. Julius vokste opp hjemme hos Edvard Moseid og ble TV-kjendis første gang i 1981. Julius ble gjennom dette parkens store attraksjon.

Kaptein Sabeltann og Kardemomme by

I 1983 ble parken utvidet. Den ble fra da av omtalt som dyre- og fritidspark. Artisten og forfatteren Terje Formoe arbeidet som markeds- og underholdningssjef i Dyreparken fra 1984 til 1994. Hans musikalske barne- og familieforestilling Kaptein Sabeltann dukket opp første gang i 1989. Teaterforestillinger med denne sjørøverfiguren har blitt vist i et eget amfiteater hver sommer siden og er i dag parkens største attraksjon. Fram til 2006 var det tilsammen solgt over 850 000 billetter til Sabeltann-forestillingene. En modell i full størrelse av forfatteren Thorbjørn Egners fantasiby Kardemomme by ble åpnet som et temaområde i parken 8. juni 1991.

Direktørskifte og videre utbygging

I 2000, etter 35 år, overlot Edvard Moseid ledelsen til andre. Moseid flyttet deretter til Afrika.
25. mai 2007 fikk parken og Norge løver for første gang. To hunner og to hanner ankom fra en dyrepark i Danmark. Samme år satte parken ny besøksrekord med 670 000 gjester. 31. mai og 1. juni 2008 fikk en av løvene i parken, Sera, fire avkom. Fredag 4. juli 2008 fødte også en annen løve, Kila, to løveunger.
Dyreparken åpnet 25. juni 2010 Badelandet etter å ha investert 115 millioner på det som er den største enkeltinvesteringen i dyreparkens historie.
Parken ble kåret til Årets grønne park for 2015.

Seksjoner

Dyreparken består i hovedsak av to hoveddeler som er integrert, en dyrepark og en underholdningspark. Parken er delt i flere seksjoner:
Apolinario Mabini

Bakgrunn og virke

Apolonio Mabini kom fra fattige kår og var sønn av Inocencio Mabini and Dionisia Maranan. Han fikk sin første skolegang i Tanauan i Batangas, under en lærer ved navn Simplicio Avelino. Senere fortsatte han på en skole ledet av den dyktige pedagog og katolske prest Valerio Malabanan. Han studerte deretter ved Colegio de  San Juan de Letran i Manila i 1881, og var så i 1882 og 1883 i Bauang. Så returnerte han til Manila og tok et kurs i filosofi 1883–84. I 1885 og 1887 var han i Lipa i hjemprovinsen Batangas, og tok der bakkalaureat (Bachilles en Artes) og utdannelse til høyskolelærer. Deretter, fra 1888 studerte han jus ved Santo Tomás-universitetet i Manila, hvor han  tok juridisk eksamen i 1894. 
Hans mor hadde villet at han skulle bli prest, men han ville kjempe for de fattige som jurist. I 1896 ble han syk av noe som raskt skulle frata ham førligheten i bena. Da den filippinske revolusjon utbrøt i august samme år, mistenkte de spanske myndigheter ham for på en eller annen måte å være involvert, og arresterte ham i juli. Da de skjønte at han var lam fra livet og ned innså de at han ikke hadde vært med på noen kamper, og løslot ham og sendte ham i stedet til sykehuset San Juan de Dios, i juni 1897.
Mabini var likevel ikke uten bånd til nasjonalistene, for han hadde vært medlem av Jose Rizals La Liga Filipina og hadde arbeidet i det stille med reformforslag.
I  juni 1898, mens han ferierte i  Los Baños i provinsen Laguna, sendte revolusjonslederen general Emilio Aguinaldo bud på ham. Det tok hundrevis av menn å bære ham etter tur i hengekøyen fra Los Baños til Cavite el Viejo, der Aguinaldo hadde sitt hovedkvarter.
Mabini ble en av general Aguinaldos fremste rådgivere i 1898. Han skrev forslag til dekreter og til en filippinsk konstitusjon. Han la også planer for overgangsregjeringen. Han ble statsminister og utenriksminister da Filippinenes første regjering ble satt sammen i januar 1899. 
Amerikanerne tok ham til fange i desember 1899, under den filippinsk-amerikanske krig, men satte ham fri etter en stund. I januar 1901 sendte de ham likevel i eksil til Guam. Der skrev han sine memoarer, La Revolucion Filipina, som ble utgitt etter hans død. I boken gir han Aguinaldo skylden for at revolusjonen ikke førte frem, og anklager ham for å ha stått bak dødsdommen mot Andres Bonifacio i 1897 og mordet av general Antonio Luna i 1899. 
Han fikk lov til å vende tilbake til hjemlandet på den betingelse at han avla en troskapsed til USA, noe han gjorde den  26. februar 1903. 
Den 13. mai 1903 døde han av kolera i Manila, muligens etter å ha drukket ubehandlet carabao-melk.
Adventus regis

Kulturkollisjon og kulturmøter

Skiftende moralkodekser i tid og rom forteller hva som i en hver situasjon fortoner seg som sømmelig og rett atferd. Inderlige kyss mellom mannlige, russiske kommunistledere og deres østeuropeiske presidentkolleger skapte forundring i moderne vestlige nyhetsmedier, men slike ritualer hørte for noen århundrer siden også hjemme i våre egne forfedres moralkodeks.

Smiger og overdrivelser

Ved for eksempel kongebesøk kunne allmuen gi inntrykk for ekstatisk glede gjennom kyssing og leiing for å oppnå goder. Under kong Christian VIs Norgesreise i 1733 ble bønnene på Sunnmøre innprentet av amtmannen at de skulle male kors på husene og sukke høylytt når majesteten passerte for å imøtekomme kongehuset som gjennom dronningen, Sophie Magdalene, var sterkt influert av tysk pietistisme. At slik hengivenhet i gitte situasjon kun var en illusjon er hevet over tvil. Dermed kan historien også vise til tallrike eksempler på at regenten har nektet å motta æresbevisninger.
Kongelige kammersangere

Kongelig kammersanger, eller kongelig kammersangerinde er en dansk ærestittel som har siden 1700-tallet blitt tildelt av den danske regenten til rundt 50 danske operasangere. Også enkelte utenlandske sangere, som har hatt sitt virke i Danmark, har også blitt tildelt tittelen kongelig kammersanger. Den første utlending som ble utnevnt til kongelig kammersanger var italieneren Giuseppe Siboni, som i 1819 fikk dansk statsborgerskap og ble direktør for Det Kongelige Teaters sangskole. I Danmark bærer de nålevende sangerne Stig Fogh Andersen og Tina Kiberg tittelen Kongelige kammersanger.
Cebu City

Cebu City er hovedstad for den filippinske provins Cebu, og det nest største byområdet i landet. Byen ligger midt på østkysten av øya Cebu, og er Filippinenes eldste by, også eldre enn Manila. Byen betjenes av en internasjonal flyplass på den lille naboøya Mactan, og har en stor havn. Den er trafikk- og handelsknutepunkt for store deler av landsdelene Visayas og Mindanao. Byen har fått tilnavnet «The Queen City of the South».

Cebu City og Metro-Cebu

Cebu City er kjernen i et byområde som også omfatter Talisay City i sør, Mandaue City i nord og Lapu-Lapu City (på øya Mactan, knyttet sammen med Cebu med to broer). Også landsbyene Consolacion i nord og Minglanilla i sør er i ferd med å vokse slik at det sammenhengende bebygde området strekker seg lenger utover. 
Under folketellingen i 2007 kom man til et befolkningstall på 799 762 og 177 187 husstander.
Byen er også et viktig kulturelt senter og har flere universiteter. Et viktig landemerke er det såkalte Magellankorset. Det er nå innebygget i en paviljong. Det skal være det korset som den portugisiske oppdagelsesreisende Ferdinand Magellan reiste da hadde krysset Stillehavet og kom til Filippinene i 1521.

Utdannelsesentrum

Etter landets hovedstad er Cebu City Filippinenes nest største senter for høyere utdannelse. Metro-Cebu har ni store universiteter og mer enn et dusin andre høyskoler med spesialisering blant annet innen medisin, ingeniørutdannelse, skipsfart, sykepleie, jus, computer og IT.  
Filippinenes eldste skole (men ikke det eldste som universitet) er det nåværende University of San Carlos, som opprinnelig ble kalt Colegio de San Ildefonso og ble grunnlagt i 1595 av jesuittene. Det ledes nå av Steylermisjonærene.
Det ferskeste universitetet, Cebu Doctors' University (tidligere Cebu Doctors' College) fikk sin universitetsstatus i november 2004. Det er Filippinenes første og eneste medisinske universitet, og er i gang med å bygge en ny hovedcampus i nabobyen Mandaue City.
Kortbane-VM i svømming 2008

Kortbane-VM i svømming 2008 ble arrangert 9. til 13. april 2008 i Manchester i Storbritannia.
Finnsand

Finnsand eller Finsand (opprinnelig) er ei grend i Øvre Ådal, i Ringerike kommune i Buskerud fylke.
Stedet, som ligger ved østbredden av innsjøen Sperillen, var anløpssted for dampskipstrafikken på innsjøen mellom 13. oktober 1868 og 1933. Fram til 1929 anløp DS «Bægna», deretter ble trafikken overført til en motorbåt.
Finnsand ble også endestasjon for Sperillbanen, som åpnet for trafikk mellom Hønefoss stasjon og Finnsand den 31. juli 1926. Da ble også Finnsand sørligste anløpssted for dampskiptrafikken, som tidligere gikk via sluseanlegget ved Killingstrømmen og ned Ådalselva til Hen. Sperillbanen ble imidlertid nedlagt for persontrafikk alt den 1. juli 1933, men godstrafikken fortsatte fram til 1957. Da ble hele banestrekningen nedlagt. Stasjonsbygningen og lokomotivstallen står ennå på stedet og er godt synlige inntil veien på hver side av E16. I tillegg står det noen mindre bygninger og skur som tidligere var tilknyttet jernbanedriften. Vannstenderne som ble brukt til å fylle vann på damplokomotivene, er senere tatt i bruk på Sørumsand stasjon for Urskog-Hølandsbanen.
Det er en flott badeplass på stedet.